Ο ΑΟ Βελισσαρίου είναι ελληνικός αθλητικός σύλλογος που εδρεύει στα Ιωάννινα.Επίσημο έτος ίδρυσης του είναι το 1979 και επίσημα χρώματά του είναι το πράσινο και το άσπρο.Είναι περισσότερο γνωστός ως η πρώτη ομάδα από τα τοπικά των Ιωαννίνων που κατάφερε να φτάσει στις επαγγελματικές κατηγορίες.

Ιστορία
-------

### Ίδρυση

Ο ΑΟ Βελισσαρίου ιδρύθηκε το 1979.Οι ποδοσφαιριστές,οι φίλαθλοι και οι διοικητικοί παράγοντες προέρχονταν κυρίως από τις περιοχές των Σεισμοπλήκτων,των Μπουνταλάδων,των Εργατικών Κατοικιών,της Ανθούπολης και του Νεοχωρόπουλου.Με την ίδρυση του άρχισε να συμμετέχει στις τοπικές κατηγορίες της ΕΠΣΗΠ.

### 1979-1982

Ξεκίνησε την πορεία του από την Γ ερασιτεχνική όπου αγωνίστηκε τα 2 πρώτα χρόνια.Την πρώτη χρονιά τερμάτισε 3ος στον δεύτερο Βόρειο όμιλο ενώ την επόμενη τερμάτισε στην πρώτη θέση και ανέβηκε στην Β ερασιτεχνική.Η παρουσία του στην Β ερασιτεχνική ήταν σύντομη αφού πήρε την πρώτη θέση και ανέβηκε στην Α ερασιτεχνική.

### 1982-1992

Τα επόμενα 10 χρόνια συμμετείχε στην Α ερασιτεχνική.Το 1982-83 τερμάτισε στην 13η θέση.Τα επόμενα χρόνια κατάφερε να τερματίσει ψηλότερα στην βαθμολογία και να πρωταγωνιστεί στο τοπικό πρωτάθλημα.Το 1983-84 τερμάτισε στην 5η θέση.Το 1984-85 τερμάτισε στην 6η θέση.ενώ το 1985-86 τερμάτισε στην 4η θέση,την καλύτερη θέση ως τότε.Το 1986-87 τερμάτισε στην 10η θέση.Το 1987-88 και 1988-89 τερμάτισε στην δεύτερη θέση του πρώτου ομίλου ενώ το 1989-90 τερμάτισε στην 4η θέση.Το 1990-91 τερμάτισε στην 10η θέση.Το 1991-92 τερμάτισε στην 2η θέση και ανέβηκε για πρώτη φορά στην ιστορία του στην Δ εθνική.

### 1992-1997

Το 1992-93 παρά την πρώτη του παρουσία στην Δ εθνική,κατάφερε να κατακτήσει το πρωτάθλημα στον 7ο όμιλο και να ανέβει άμεσα στην Γ εθνική.Την ίδια εποχή χρησιμοποιούσε επίσης το όνομα ΑΟΒ Γιάννενα.Το 1993-94 στην πρώτη του παρουσία σε επαγγελματική κατηγορία τερμάτισε στην 9η θέση και παρέμεινε στην κατηγορία.Το 1994-95 τερμάτισε στην 14η θέση και κατάφερε να σωθεί μετά από τετραπλή ισοβαθμία με τον Ολυμπιακό Βόλου,τον Τύρναβο και τον Κιλκισιακό που υποβιβάστηκε.Το 1995-96 τερμάτισε στην 17η θέση και υποβιβάστηκε στην Δ εθνική μετά από 3 χρόνια.Φανερά ήταν πλέον και τα οικονομικά προβλήματα.Το 1996-97 ξεκίνησε να κατεβαίνει στους αγώνες κατεβάζοντας την ομάδα υποδομών.Αποτέλεσμα αυτού ήταν να δεχτεί βαριές ήττες με μεγάλα σκορ.Στην μέση της χρονιάς εγκατέλειψε το πρωτάθλημα και υποβιβάστηκε στα τοπικά.

### 1997-2010

Τα επόμενα χρόνια συμμετείχε στα τοπικά.Άλλοτε με καλές πορείες και άλλοτε με κακές.Το 1997-98 τερμάτισε στην 12η θέση ενώ το 1998-99 στην 13η θέση.Το 1999-00 τερμάτισε στην 14η θέση ενώ το 2000-01 στην 18η θέση γνωρίζοντας τον υποβιβασμό στην Β ερασιτεχνική.Το 2001-02 τερμάτισε στην 1η θέση του ομίλου του και ανέβηκε ξανά αμέσως στην Α ερασιτεχνική.Το 2002-03 τερμάτισε στην 8η θέση ενώ το 2003-04 στην 11η θέση.Το 2004-05 τερμάτισε στην 10η θέση.Το 2005-06 τερμάτισε στην 11η θέση.Το 2006-07 τερμάτισε στην 8η θέση.Το 2007-08 τερμάτισε στην 6η θέση.Το 2008-09 τερμάτισε στην 14η θέση και υποβιβάστηκε ξανά στην Β ερασιτεχνική.Η επάνοδος ήταν άμεση αφού την σεζόν 2009-10 τερμάτισε στην 2η θέση.

### 2010-2019

Το 2010-11 τερμάτισε στην 9η θέση.Το 2011-12 τερμάτισε στην 12η θέση.Το καλοκαίρι του 2012 υπήρξε συγχώνευση με τον Ολυμπιακό Ιωαννίνων.Τελικά ο Ολυμπιακός απλώς έμεινε ανενεργός και αργότερα επανήλθε.Ο Σύλλογος χρησιμοποίησε σαν όνομα το ΑΟΟΒ (Αθλητικός Όμιλος Ολυμπιακός Βελισσάριο) ενώ χρησιμοποίησε και το κόκκινο χρώμα.Για την ΕΠΣΗΠ παρέμεινε σαν ΑΟΒ ενώ τα επόμενα χρόνια επανήλθε στην ιστορική του ονομασία ΑΟΒ.Το 2012-13 κατέκτησε το πρώτο του πρωτάθλημα και συμμετείχε στο Ειδικό ερασιτεχνικό πρωτάθλημα ποδοσφαίρου 2013.Συμμετείχε στον 5ο όμιλο με τον Θεσπρωτό,το Φλαμούλι και τον ΟΦ Αγίου Ματθαίου.Τερμάτισε στην 4η θέση και δεν ανέβηκε στην Γ εθνική.Το 2013-14 τερμάτισε στην 3η θέση ενώ το 2014-15 πήρε ξανά το πρωτάθλημα.Συμμετείχε στο Ειδικό ερασιτεχνικό πρωτάθλημα ποδοσφαίρου 2015.Συμμετείχε στον 5ο όμιλο με την ΑΕ Φαρκαδόνας,τον ΑΟ Σιναράδων και τον Θύαμις Καστρίου.Τερμάτισε στην 2η θέση και δεν κατάφερε να ανέβει για ακόμα μια φορά.Το 2015-16 κατέκτησε το πρωτάθλημα για δεύτερη σερί χρονιά και συμμετείχε στο Ειδικό ερασιτεχνικό πρωτάθλημα ποδοσφαίρου 2016.Συμμετείχε στον 5ο όμιλο με τους Μαύρους Αετούς Ελευθεροχωρίου,τον Αστέρα Πετριτή και την Δόξα Γαρδικίου.Για τρίτη φορά δεν κατάφερε να εξασφαλίσει την άνοδο στην Γ εθνική.Το 2016-17 τερμάτισε στην 6η θέση.Το 2017-18 δεν κατέβηκε σε 3 αγώνες και μηδενίστηκε.Αποτέλεσμα αυτού να υποβιβαστεί στην Β ερασιτεχνική.Το 2018-19 δεν κατέβηκε στο πρωτάθλημα.

### 2019-

Τον Μάρτιο του 2019,μετά από αρκετό διάστημα που ο σύλλογος ήταν ανενεργός,εκλέχθηκε νέο διοικητικό συμβούλιο.

Έδρα
----

Ιστορική έδρα του ΑΟΒ είναι το Δημοτικό γήπεδο Βελισσαρίου Γιώργος Μπέκας.Το γήπεδο φέρει το όνομα του επί χρόνια προπονητή της ομάδας και στο ερασιτεχνικό γενικότερα.Στις επαγγελματικές κατηγορίες ο ΑΟΒ είχε χρησιμοποιήσει το Ζωσιμάδες.Τα τελευταία χρόνια η ομάδα χρησιμοποίησε διάφορα γήπεδα σαν έδρα και κυρίως τα γήπεδα στο Πανηπειρωτικό.

Κύπελλο Ελλάδος
---------------

Στο κύπελλο Ελλάδος έχει 3 παρουσίες.Το 1993-94 συμμετείχε στην πρώτη φάση μαζί με ΠΑΟΚ,Προοδευτική,Εθνικό Αλεξανδρούπολης και Ατρόμητο σε όμιλο.Κατέλαβε την τρίτη θέση και αποκλείστηκε.Το 1994-95 πάλι στην πρώτη φάση με ομίλους.Αυτή την φορά με Πανιώνιο,Άγιο Νικόλαο,Καλλιθέα και Χαιδάρι.Τερμάτισε τελευταίος και αποκλείστηκε.Το 1995-96 για τρίτη φορά στην πρώτη φάση σε ομίλους με αντιπάλους την Νιγρίτα,τον Παναιτωλικό και τον Πανιώνιο.Τερμάτισε ξανά στην τελευταία θέση και αποκλείστηκε.

Διακρίσεις
----------

Δ εθνική:1 (1992-93)

Πρωτάθλημα ΕΠΣ Ηπείρου:3 (2012-13,2014-15,2015-16)

Φιναλίστ κυπέλλου ΕΠΣ Ηπείρου: 3 (1987-88,1989-90,1992-93)

Σούπερ καπ ΕΠΣ Ηπείρου: 1 (2015)

φιναλίστ σούπερ καπ καπ ΕΠΣ Ηπείρου: 2 (2013,2016)

Β ερασιτεχνική ΕΠΣ Ηπείρου: 2 (1981-82,2001-02)

Γ ερασιτεχνική ΕΠΣ Ηπείρου: 1 (1980-81)

Πορεία σε εθνικές κατηγορίες
----------------------------

| Χρονιά | Κατηγορία | Θέση | Σχόλιο |
| --- | --- | --- | --- |
| 1992-93 | Δ εθνική | 1η | Άνοδος |
| 1993-94 | Γ εθνική | 9η |  |
| 1994-95 | Γ εθνική | 14η |  |
| 1995-96 | Γ εθνική | 17η | Υποβιβασμός |
| 1996-97 | Δ εθνική | 18η | Υποβιβασμός |

Προπονητές
----------

Σαν προπονητές έχουν περάσει γνωστά ονόματα του ελληνικού ποδοσφαίρου αλλά κυρίως του γιαννιώτικου ποδοσφαίρου.

|  |  |  |  |  |  |
| --- | --- | --- | --- | --- | --- |
| **Έτος** | **Κατηγορία** | **Ονοματεπώνυμο** | **Έτος** | **Κατηγορία** | **Ονοματεπώνυμο** |
| 1979-81 | Γ ερασιτεχνική | Γιώργος Κουτρούμπας | 1999-00 | Α ερασιτεχνική | Θανάσης Χαρίσης |
| 1981-82 | Β ερασιτεχνική | Γιάννης Γούσιας | 2000-01 | Α ερασιτεχνική | Απόστολος Τόλης,
Σπύρος Ανδρέου |
| 1982-83 | Α ερασιτεχνική | Κώστας Οικονομίδης,
Θ. Μάργαρης | 2001-02 | Β ερασιτεχνική | Λάζαρος Γιώτης |
| 1983-84 | Α ερασιτεχνική | Τζοβάρας,
θ. Μάργαρης | 2002-03 | Α ερασιτεχνική | Πέτρος Γκιώκας,
Σωτήρης Ζαβογιάννης,
Γιάννης Τόσκας |
| 1984-85 | Α ερασιτεχνική | Γιώργος Μπέκας | 2003-05 | Α ερασιτεχνική | Γιώργος Βαζάκας |
| 1985-86 | Α ερασιτεχνική | Γιάννης Μπούγιας,
Χρήστος Ζιαμπήρας | 2005-06 | Α ερασιτεχνική | Χρήστος Νάσιος,
Γιάννης Ζώης |
| 1986-87 | Α ερασιτεχνική | Γιάννης Γούσιας | 2006-07 | Α ερασιτεχνική | Γιάννης Ζώης |
| 1987-89 | Α ερασιτεχνική | Γιώργος Μπέκας | 2007-08 | Α ερασιτεχνική | Γιάννης Ζώης,
Ντίνος Ζήνδρος |
| 1989-90 | Α ερασιτεχνική | Γιώργος Μπέκας,
Χρήστος Ζιαμπήρας | 2008-09 | Α ερασιτεχνική | Ντίνος Ζήνδρος,
Γιάννης Πρέντζας,
Σπύρος Ανδρέου |
| 1990-91 | Α ερασιτεχνική | Πέτρος Γκιώκας,
Γιάννης Τόσκας,
Κώστας Ζήδρος | 2009-10 | Β ερασιτεχνική | Χρήστος Νάσιος,
Χρήστος Αγγέλης |
| 1991-92 | Α ερασιτεχνική | Χρήστος Ζιαμπήρας | 2010-11 | Α ερασιτεχνική | Χρήστος Αγγέλης,
Γιώργος Βαζάκας |
| 1992-93 | Δ εθνική | Θωμάς Τσουρλίδας,
Εδυάρδο Κοντογιωργάκης,
Δημήτρης Σειταρίδης,
Γιώργος Μπέκας | 2011-12 | Α ερασιτεχνική | Χρήστος Αγγέλης |
| 1993-95 | Γ εθνική | Βασίλης Παπαχρήστου | 2012-13 | Α ερασιτεχνική | Νίκος Γκούρας (1-18),
Χρήστος Αγγέλης (19-20),
Στράτος Γκαρόζης (21-26),
Χρήστος Αγγέλης (27-τέλος) |
| 1995-96 | Γ εθνική | Βασίλης Παπαχρήστου,
Δημήτρης Σειταρίδης,
Τάκης Γραμμενιάτης | 2013-14 | Α ερασιτεχνική | Αντώνης Κοζανίτης,
Αποστόλης Τόλης |
| 1996-97 | Δ εθνική | Σιούλας,
Αποστόλης Κωστανάσιος | 2014-15 | Α ερασιτεχνική | Αποστόλης Τόλης,
Μπάμπης Νταλάκας (μέχρι τέλος πρωταθλήματος),
Αντώνης Κοζανίτης (μπαράζ) |
| 1997-98 | Α ερασιτεχνική | Γιώργος Μπέκας | 2015-17 | Α ερασιτεχνική | Ανέστης Ζώης |
| 1998-99 | Α ερασιτεχνική | Γιάννης Τόσκας,
Θανάσης Χαρίσης | 2017-18 | Α ερασιτεχνική | Αθανάσιος Δράκος,
Γιώργος Χαλαύτρης,
Σωτήρης Δογορίτης |

Πηγές
-----

1. 1 2  «Ιστορία». Αρχειοθετήθηκε από το πρωτότυπο στις 13 Απριλίου 2019.
2. 1 2  «Ποδόσφαιρο-Ιστορία». Αρχειοθετήθηκε από το πρωτότυπο στις 13 Απριλίου 2019.
3. 1 2 3 4 5  «Ποδόσφαιρο-Πορεία». Αρχειοθετήθηκε από το πρωτότυπο στις 13 Απριλίου 2019.
4. ↑  «Συγχώνευση Βελισσαρίου και Ολυμπιακού Ιωαννίνων». 9 Ιουλίου 2012.
5. ↑  «Με νέα ισχυρή διοίκηση ενεργοποιείται ο Ολυμπιακός Ιωαννίνων». 8 Ιανουαρίου 2013.
6. ↑  «Αποχώρηση του ΑΟΒ από το πρωτάθλημα». 8 Ιανουαρίου 2018. Αρχειοθετήθηκε από το πρωτότυπο στις 13 Απριλίου 2019.
7. ↑  «Πρόσκληση σε Γενική Συνέλευση». 7 Μαρτίου 2019. Αρχειοθετήθηκε από το πρωτότυπο στις 13 Απριλίου 2019.
8. ↑  «Νέο Δ.Σ. του Α.Ο.Β.». 21 Μαρτίου 2019. Αρχειοθετήθηκε από το πρωτότυπο στις 13 Απριλίου 2019.
9. ↑  «Ανακοίνωση του νέου Δ.Σ.». 27 Μαρτίου 2019. Αρχειοθετήθηκε από το πρωτότυπο στις 13 Απριλίου 2019.
10. ↑  «Έδρα». Αρχειοθετήθηκε από το πρωτότυπο στις 13 Απριλίου 2019.
11. ↑  «Ποδόσφαιρο-Προπονητές». Αρχειοθετήθηκε από το πρωτότυπο στις 13 Απριλίου 2019.

Εξωτερικοί σύνδεσμοι
--------------------

επίσημη ιστοσελίδα Αρχειοθετήθηκε 2019-04-13 στο Wayback Machine.